Presentació del llibre ‘Planeta Indignado’ a Badalona | esther vivas\n23/06/2012 at 19:20 Revolta Global-Esquerra Anticapitalista Barcelonès Nord\nEn Roc ja va apuntar per on aniria la conferència: la necessitat de construir un món millor. L’Esther va anar per feina i va començar apuntat com a partir del 15 de maig del 2011 la ciutadania va tornar als carrer com feia anys que no passava i vam veure aparèixer la indignació d’una forma intempestiva i inesperada.\nL’Esther va assenyalar com la crisi financera que estem vivint ha donat lloc a un esclat de ràbia, al veure com han jugat amb la nostra sanitat, habitatge, treball… Tot per defensar una oligarquia que representa un 1%, que va augmentat la seva riquesa i que és responsable de la situació en la que ens trobem, a costa del 99% que estem patint la crisi.\nSortia de la boca de l’Esther aquella frase que ha fet camí els darrers temps: “s’han socialitzat les pèrdues i es privatitzen els beneficis”. A la vegada que es vol culpabilitzar a les classes populars com a responsables de la crisi, quan els únics que han estirat més el braç què la màniga han estat les elits financeres i polítiques.\nA partir de les revoltes àrabs i la profunda crisi econòmica i social, hem començat a prendre consciència que tan sols a partir de la mobilització podrem canviar les “coses”. I aquí és on el moviment ha estat cabdal sent la palanca que ha produït petites victòries, com per exemple aturar desnonaments, entre d’altres. Aquest és el gran triomf del 15m canviar l’imaginari col.lectiu i passar de l’apatia-derrota a la mobilització social.\nMica en mica la gent ha tornat a tenir consciència política. I això ha fet que les hegemonies socials hagin anat canviant i allò què ahir era absolutament tabú avui es veu amb simpaties, fins i tot accions il.legals (com ocupacions, aturar desnonaments, etc.) que amplis sectors socials veuen com legítimes. Tot això és possible per què la gent comença a ésser conscient que vivim en una democràcia de baixa intensitat segrestada pels mercats i aquests últims tenen noms i cognoms.\nEl futur passa per prendre consciència que els processos de canvi són lents però a l’hora es poden accelerar ràpidament. I cal que tenir una “lenta impaciència”, com deia el revolucionari francès Daniel Bensaïd. Som, també, conscients que cada cop hi haurà més repressió i més estigmatització (aquí l’Esther va estar profètica, doncs 24 hores més tard eren detinguts de forma vergonyant 6 activistes a Badalona pel tema de la vaga del 29M) i caldrà sortir al carrer no només per combatre creixents retallades sinó per defensar drets democràtics bàsics.\nEntre les assistentes es va encetar un eixerit debat, on gairebé totes i tots veiem la necessitat de confluència dels moviments socials-laborals-polítics.\nShare this:FacebookTwitterLike this:Like S'està carregant...\tEntry filed under: 2012 | Planeta indignado, cròniques. Tags: indign@ts.\t“La economía verde buscar convertir ‘lo vivo’ en mercancía”\tLos mitos del sistema agroalimentario\t“El 15M nos ha devuelto la confianza en el ‘nosotr@s’”\nPresentant a #Palma els llibres Planeta indignado i Del campo al plato amb companys de @RevoltaMallorca. Crònica: esthervivas.com/2013/05/19/est… 18 minutes ago\nPodeu seguir la presentació ara mateix de #ProcésConstituent al Masnou a #PConstituentMasnou i aquí en streaming bambuser.com/channel/Proces… 25 minutes ago\nLa #Lomce y el orgullo patrio publico.es/455598/la-lomc… por @mdelasm en @publico_es 54 minutes ago\nManger des insectes pour résoudre la faim dans le monde ? esthervivas.com/francais/mange… 1 hour ago


Richard Gott i el nostre futur com a espècie – blogs.ViRVIG\nHome » Ciència i societat » Richard Gott i el nostre futur com a espècie\nGràcies a Nicolau Copèrnic (i encara que Aristarc de Samos ja ho havia dit segles abans), ara sabem que la Terra no és al centre de l’Univers. Cal dir que els astrònoms han anat refinant i generalitzant la seva proposta de manera que, actualment, el principi Copernicà s’associa a la constatació que el lloc que ocupem a l’Univers no té res de particular. Som en un lloc qualsevol i bàsicament aleatori d’allò immens que anomenem Univers, i el Sol és una estrella típica que pertany a una galàxia com moltes altres.\nPerò, aquest principi Copernicà que diu que som a un lloc a l’espai que no té res d’especialment particular, el podem aplicar al temps? Som en un moment qualsevol, aleatori, entre l’inici i la possible fi de l’Univers? L’any 1993, Richard Gott, professor d’astrofísica a Princeton, va escriure un article a la revista Nature que va resultar extremadament polèmic. En ell, fent la hipótesi que el principi Copernicà aplicat al temps és cert, arribava a diverses prediccions: afirmava, per exemple, amb una probabilitat del 50%, que la humanitat podria desaparèixer en algun moment entre ara i d’aquí a 760 anys. I deia que, amb una probabilitat del 95%, el nostre dia final com a espècie (l’anomenat Doomsday en anglès) seria dins dels propers 7,8 milions d’anys (vegeu la nota al final).\nDe fet, tot ve d’una primera predicció que va fer l’any 1969 durant un viatge a Berlín. En aquell viatge, amb un senzill raonament basat en la barra de dalt de la imatge (vegeu la nota al final), Gott va afirmar, amb una confiança del 50%, que el mur cauria abans de l’any 1993. Quan al 1989 va veure que havia encertat, va creure que havia de compartir les seves idees i es va posar a escriure aquest article de la revista Nature en el que feia prediccions sobre la nostra pervivència com a espècie (vegeu les dues barres inferiors de la imatge i la nota al final) i fins i tot afirmava, amb una probabilitat o confiança del 95%, que la mateixa revista Nature duraria més de 3 anys però menys de 4800 anys. En aquest vídeo, d’una entrevista que Michael Shermer va fer a William Poundstone, aquest darrer explica l’esquema de raonament de Richard Gott. En William Poundstone, autor també d’una biografia de Carl Sagan, ha escrit aquest llibre sobre les prediccions d’en Richard Gott en relació al nostre dia final.\nEl càlcul del dia final de Richard Gott es basa en suposar que la nostra posició a la línia del temps és aleatòria i no privilegiada, que a l’Univers tot és finit, i que les zones vermelles es troben centrades respecte les barres blanques (vegeu la nota al final). Però, és així? A partir de 1993, molts científics han anat dient que aquestes són hipòtesis incorrectes en un o altre sentit i que tot plegat és discutible. Gott s’ha intentat anar defensant, però el debat és encara obert i viu.\nEn tot cas, en William Poundstone ens diu que l’argument del dia final de Gott obliga a plantejar-nos que nosaltres, i fins i tot l’Univers, tal vegada som més aleatoris del que creiem i volem pensar. Perquè aquests arguments d’en Richard Gott poden ser discutibles, però ens indiquen que la possibilitat que la nostra espècie sigui capaç de tenir un futur llarg no significa que això sigui probable. Tal vegada és quelcom que hem de guanyar-nos sent més intel·ligents, més savis, més amables i més curosos del que no havíem estat mai abans, diu Poundstone. I tal vegada hem de ser una mica més rebels i desobedients, per a forçar que els poders reals actuals, que ens estan portant a l’abisme, deixin pas a noves estructures d’organització mundial basades en les persones i els seus drets.\nPer cert, en Pepe Beúnza diu que s’ha d’estar preparat per anar a campanyes de desobediència civil s’ha, i també per si hi ha presó. Diu que fa molta por, però que una persona que estigui preparada la pot aguantar i que finalment, veus que la presó és un lloc per aprendre. Comenta que anar-hi per motius polítics és un orgull. Hi ha anat gent molt important, com Ghandi, Xirinachs, Mandela i Luther King.\nNOTA: El raonament de Richard Gott, que ell anomena delta-t en el seu article de l’any 1993, es basa en la constatació que qualsevol fenomen de l’univers té una durada finita (fins i tot l’espècie humana i el sistema solar) que comença en un cert moment t_ini i acaba en un altre moment t-fi. És un raonament que es pot visualitzar gràficament, com mostra la imatge de dalt en els tres exemples ja comentats, suposant que per un moment coneixem el valor de t_fi. Això permet dibuixar les tres barres blanques de la imatge, que mostren aquest interval de temps (t_ini, t_fi) en els casos que hem vist. Richard Gott fa a més una darrera hipòtesi: és la hipòtesi Copernicana, que diu que nosaltres, quan fem l’anàlisi, ens trobem en un moment desconegut i aleatori t_ara dins el periode (t_ini, t_fi) de manera que t_passat = t_ara – t_ini i t_futur = t_fi – t_ara.\nEn el raonament que va fer Richard Gott a Berlín quan hi va anar l’any 1969, t_ini = 1961, t_fi = 1989, t_ara = 1969, t_passat = 8 i t_futur = 20. Ell no coneixia ni t_fi ni t_futur, però això no va ser obstacle per pintar una barra blanca com la de dalt de la imatge, dividir-la en 4 parts iguals, i pintar de vermell les dues parts del centre. Sense saber el valor de t_fi però usant el principi Copernicà aplicat al temps, Gott va poder afirmar que, amb un 50% de probabilitat, es trobava a la zona vermella de la barra (és una zona que justament ocupa el 50% de tot l’interval temporal que ens marca la barra blanca). Seguidament, va concloure que, amb una probabilitat o confiança del 50%, podríem acotar d’aquesta manera el temps futur: (1/3)*t_passat < t_futur < 3*t_passat. En el seu cas, com que el t_passat era de 8 anys, va assegurar (amb aquesta confiança del 50%) que el temps que li quedava al mur havia d’estar entre 8/3 d’any i 8*3=24 anys. I el mur va durar 20 anys, com sabem. És fàcil veure que el valor “3” que surt a la fracció (1/3) i a 3*t_passat ve d’imaginar els dos cassos extrems: si som a l’extrem de la dreta de la zona vermella, ens trobem al 75% del període que mostra la barra blanca, i per tant el més aviat que pot caure és al cap de (1/3)*t_passat perquè ha passat el 75% i queda el 25% (o sigui, (1/3)*t_passat < t_futur); de la mateixa manera, si som a l’altre cas extrem i estem fent la nostra anàlisi al començament de la zona vermella, haurà passat només el 25%, encara falta el 75%, i per tant, t_futur < 3*t-passat.\nEs pot argumentar que això de fer prediccions amb una probabilitat o confiança del 50% és més aviat pobre, perquè és com jugar-s’ho a cara i creu. Però el raonament serveix per qualsevol altra valor d’aquesta confiança. Veiem ara el cas de la tercera barra, la de sota. En aquest cas, com explica al seu article de la revista Nature, va usar el 95%. La barra blanca representa tot el període temporal que cobreix l’espècie humana, des que va aparèixer fins el moment en el que morin els darrers humans. I, si volem treure conclusions amb una probabilitat del 95%, necessitem una zona vermella que ocupi el 95% de tot el període temporal que ens indica la barra blanca. La imatge mostra la zona vermella centrada respecte la blanca, ocupant el 95% de l’amplada i deixant un 2,5% a cada costat. El moment actual el desconeixem, però amb aquesta probabilitat, podem afirmar que es troba en algun punt d’aquesta zona vermella. Pensem altra cop en els dos casos extrems. Si resulta que som al final dret del període vermell, tenint en compte que t_passat és 200 mil anys, que aquest temps passat és el (95+2,5)% = 97,5% del total i que el que queda és només el 2,5%, podem afirmar que t_futur = (2,5/97,5)*t_passat = (1/39)*t_passat = 5100 anys. I si ens situem a l’esquerra de la zona vermella, veiem que t_passat és només el 2,5% del total, de manera que t_futur < 39*t_passat = 7,8 milions d’anys. En altres paraules, (1/39)*t_passat < t_futur < 39*t_passat i podem afirmar que 5100 anys < t_futur < 7,8 milions d’anys amb una probabilitat del 95% d’encertar-la.\nTot plegat és ben clar. En un cas general, si volem fer prediccions amb una probabilitat d’encert del p%, només hem de calcular q=(100-p)/2 i w=(p+q)/q. L’article de Richard Gott ens diu que podrem afirmar, amb aquesta probabilitat, que t_futur < w*t_passat i que t_futur > (1/w)*t_passat. De manera més compacta, (1/w)*t_passat < t_futur < w*t_passat, amb aquesta confiança del p%.\nEl cas de la barra del centre de la imatge és una mica diferent. Com podem veure, en aquest cas la zona vermella és simplement la de la meitat de la dreta. Suposem que fem aquesta predicció: “el nombre de persones que naixeran en el futur serà menor que les que van néixer en el passat”. Aquesta és una predicció, diu Gott, que és evidentment certa per tota la gent que es troba a la meitat vermella. Però, és certa per a mi? Ho és només si jo soc a aquesta zona vermella. I de fet, si no tinc cap més informació, la probabilitat que jo hi sigui i que la proposició sigui certa per a mi és del 50%. Tenint en compte que el nombre de persones que han viscut en el passat és d’aproximadament 100 mil milions, que cada any neixen uns 130 milions de nadons, i que, seguint aquest ritme, el nombre total de naixements durant els propers 760 anys serà d’uns altres 100 mil milions, Gott va concloure que hi ha un 50% de probabilitat que la nostre espècie s’extingeixi durant els propers 760 anys. Cal dir que aquest argument és molt més feble que els anteriors, perquè també hi ha una probabilitat del 50% de que seguim aquí més anys, fins i tot molts més. És el que té fer afirmacions amb una probabilitat del 50%…\nTags:càlcul del dia final Carl Sagan desobediència civil espècie humana Michael Shermer Nicolau Copèrnic Pepe Beúnza pervivència de la humanitat presó i aprendre principi Copernicà probabilitat i confiança Richard Gott William Poundstone\nPrevious PostEl món en 4 mapes\nNext PostBaix, dalt, i eurocentrisme\nDesembre 13, 2021 a les 11:00 pm\n1) No puc veure les “barres” que esmenteu en els paràgrafs 3 i 4 (on dieu “vegeu nota final”, per exemple). Vol dir que les ha vetat algú? O es que el meu ordinador no va bé?\n2) Jo també estic d’acord en que hem d’ésser rebels i desobedients per forçar els poders reals. Per principi. Els governants son gent estúpida que fan el que els poders reals els manen fer. Els poders reals son gent criminal que no han d’existir\n3) Finalment: crec que l’espècie humana s’extingirà quan prenguem consciència de la futilitat de la vida. De qualsevol ésser vivent. Néixer, créixer, reproduïr-se i morir. Un cercle viciós que no porta enlloc. Enlloc. Ho fa el regne vegetal, animal, microbial… i no porta enlloc a cap d’ells. Mai. Ens hem de despertar un dia, fer una festa de dies, setmanes, mesos…. fins que no quedi ningú. Un meteorit que neixi de la mateixa Terra.\nPere Brunet ha dit:\nDesembre 15, 2021 a les 9:16 pm\nBona nit, Xavier,\nSegurament em vaig expressar malament. Quan parlava de les “dues barres inferiors de la imatge” em referia a les barres vermelles del mig i de sota, a la imatge que acompanya l’article: les de la frase sobre les persones que naixeran en el futur, i la que parla de la nostra probabilitat de desaparèixer.\nD’acord amb els altres comentaris que fas.


bcnbits: Google, els iPod i l’RSS: estan acabats!\nGoogle, els iPod i l’RSS: estan acabats!\nAquests últims dies hem pogut llegir diverses declaracions de Bill Gates i la seva mà dreta, Steve Ballmer.\nL’iPod, el reproductor de música d’Apple, morirà a mans dels telèfons mòbils, que cada vegada seran més intel·ligents i faran moltes més coses que fer trucades, i ja no ens faran falta els iPods. Això ho diu algú que fa programari per a telèfons mòbils, Bill Gates, però que no te cap giny a la cursa dels reproductors musicals.\nSteve Ballmer diu que l’RSS,el sistema utilitzat per sindicar contingut, utilitzat majoritàriament en els dips, però que s’estén cada vegada més a àmbits com les notícies, doncs diu que “creiem que l’RSS és important i estarà per aquí una estona, però no canviarà el món. És una mica massa simple, i és per això que tothom el fa servir. Estem treballant en coses més potents, al voltant de “XML/web services” que arreglarà molts problemes que ara té l’RSS”.\nI per acabar, Ballmer ha dit en una conferència a la universitat d’Stanford, referint-se a Google, que podria ser una empresa d’un sol èxit!\nCom a prediccions sobre el futur, més que agosarades semblen condemnades a fer riure, però el que pensa Robert X. Cringely, és que més que prediccions, són declaracions amb la intenció d’influir en el futur. En qualsevol cas, no sembla que hagin de tenir gaire èxit.\nCategories: Google, iPOd, RSS\nPublicat per Mor a 21:54\n[o Rei] Ferran ha dit...\nEn el fons son paraules buides. A can Gates saben que son rivals molt potents; òssos durs de rosegar, prefereixen entrar en una batalla dialèctica a veure si...\nEn tot cas, recordo com Gates a va apareixer fa uns mesos a fer una conferència per Madrit [http://www.internautas.org/html/1/2525.html]\ni també va dir parides diverses sobre la mort de determinats mitjans... Res, que aquests visionaris només somien amb el monopoli total.\nTambé crec que és confondre els desitjos amb la realitat


Com tenir entrades per a la Nit dels Museus 2022 a Barcelona\nT'expliquem com pots obtenir entrades per a la nit del 14 de maig i on cal fer reserva, que serà necessària en alguns casos\nSergio Segura | dissabte, 14 de maig del 2022, a les 12.51\nLa Nit dels Museus 2022 a Barcelona vol ser una edició normal, després de dos anys de pandèmia. De fet, no hi haurà cap restricció de la covid vigent: no hi ha limitacions d’aforament i la mascareta en interiors no serà obligatòria. En total, 75 equipaments de Barcelona i municipis de la rodalia participen en la cita, amb més d’un centenar d’exposicions i desenes d’activitats gratuïtes entre les 19 h de dissabte i la 1 h de diumenge.\nVols aconseguir entrades per a la Nit dels Museus 2022 a Barcelona? T’expliquem com pots obtenir-les i on cal fer reserva prèvia.\nLes entrades de la Nit dels Museus 2022, al web\nSi bé als museus paticipants l’entrada serà gratuïta, els organitzadors de la Nit dels Museus 2022 recorden que en alguns casos es controlaran els aforaments per motius logístics, amb l’objectiu que les visites es produeixin amb normalitat i sense incidències. Per això, en alguns casos com el CCCB o el CosmoCaixa els usuaris hauran de reservar els tiquets amb antelació.\nPer saber si cal reservar una entrada o no abans de desplaçar-se al museu, cal consultar la pàgina web de cada museu. En cadascuna d’aquestes, podràs sol·licitar la cita en el cas que sigui necessari i, per tant, podran obtenir l’entrada per accedir-hi.\nEn quins museus cal reserva?\nDe tots els equipaments de Barcelona i rodalia que participen en la Nit dels Museus 2022, alguns dels quals exigeixen reserva per gaudir de les visites són:\nCentre Jujol – Can Negre (taller)\nEspai Bombers – Parc de la Prevenció de Barcelona (visita guiada)\nMuseu Nacional d’Art de Catalunya: és una recomanació\nMuseu d’Esplugues de Llobregat. Museu de Can Tituré\nReial Monestir de Santa Maria de Pedralbes (algunes activitats)\nTots els museus gratis a Barcelona el primer diumenge de mes\nLlista de museus que se sumen a la jornada de portes obertes cada mes. En alguns casos és necessari fer una reserva prèvia


“Les meues cançons són un diari de bord” | Quadern | EL PAÍS\nJulio Bustamante publica un nou àlbum, gravat al Penedés i amb músics catalans\nEl cantautor Julio Bustamante.Jesús Císcar\nNo s’ajusta al perfil de bohemi pel que fa al vessant noctàmbul. “M’alce molt enjorn”, comenta per explicar que no vol prendre res, que ha arribat abans de l’hora prevista a la cafeteria de la cita, en el centre de València, i que ha tingut temps d’esmorzar. Es tracta de l’edifici Rialto, seu del teatre del mateix nom i de la Filmoteca. Li recorde que abans, en el soterrani de l’immoble, hi havia una saleta de concerts que es deia Music-Hall, on ell va actuar. “Sí, moltes voltes”, corrobora, “i és una llàstima, una meravella de local com no n’hi ha enlloc; podrien reobrir-la”.\nEscoltant el seu últim àlbum (En el nombre del gato) en un matí fred i sobtadament plujós, en una discografia de quatre dècades, en alguna cançó m’ha evocat, per primera volta, Leonard Cohen. “Hi ha de tot, és un disc molt variat”, contesta un poc escèptic. “Potser perquè aquesta volta els xics, els productors, m’han fet cantar amb la veu més greu que he pogut traure”. D’altra banda, “jo tinc moltíssimes influències, com més millor”, afig, i remata amb un somriure: “Supose que la meua pròpia influència també hi compta”.\nPregunta. Després dels homenatges dels últims anys i de la repercussió del documental Bustamante Perkins (premi del públic en el Beefeater In-Edit 2013), considera que s’ha instal·lat en una etapa de reconeixement?\nResposta. Des de l’homenatge de Barcelona, i el de València, i el disc de RockdeLux, començà una altra època, sí. Però el que més valore és poder treballar amb tanta gent de llocs diferents. En realitat és una aparença, perquè l’únic lloc és la música i en la música desapareixen totes les fronteres, edats i nacionalitats, i tot consisteix a lluitar per a fer alguna cosa que ens sorprenga. Mai no hauria pensat que poguera arribar a col·laborar amb tants grups.\nP. El nou disc té al darrere músics nous i un toc més pop. S’hi nota còmode.\nR. Jo pense més com un compositor que com un intèrpret i a cada lletra procure donar-li el decorat i la personalitat que tinga per si mateixa. Estic molt content, perquè hem fet un disc amb cançons molt variades, molt satisfet del resultat. M’he trobat molt lliure i em sembla que tots n’hem gaudit moltíssim. Ha anat tot molt rodat, amb alegria. La producció és perfecta, tal com havíem parlat de fer de cada cançó una producció diferent.\nP. Parle’m dels acompanyants.\nR. Ferran (Resines) el vaig conéixer durant la gravació; és el soci de Cristian (Pallejà) en l’estudi de Barcelona, Caballo Grande. Amb Cristian fa tres anys que hi col·labora, en les actuacions de Fred i Son que m’acompanyen amb el repertori, diguem-ne, històric. I Hans Laguna, que ha tocat molt amb mi i jo he participat també en alguna actuació seua. Ens hem fet molt amics, però també està Montse (Azorín), com sempre, amb les veus.\nP. Diria que el disc és tant d’ells com seu?\nR. És el disc d’un compositor, d’un cantant, però la resta és un treball de grup i em sembla que sona a grup, i això m’encanta.\n"Jo vaig créixer amb les dues llengües, en valencià i en castellà", diu Julio Bustamante.Jesús Císcar\nP. En realitat fa un quant temps que té una geometria de grups variable: amb Maderita a València, amb Fred i Son i Hans Laguna a Barcelona…\nR. Sí, i ara tinc també el meu grup nou a València. L’estrenàrem per a la presentació del disc en La Edad de Oro, tot ple. Era la primera volta que tocàvem, però va anar rodat. El meu fill, Lucas, amb el baix, i el teclista i trompetista del grup Lauda, Luis Alcober, a més d’un bateria que prové del jazz, amic seu també, Santi Bernal. I amb Montse pel que fa a les veus.\nP. Podria dir-se que té un grup a Barcelona i un a València?\nR. Sí, encara que a voltes són intercanviables, el meu fill toca allí també de vegades. M’encanta haver unit les dues ciutats amb les meues cançons, en una carambola.\nP. Per què gravaren al Penedés?\nR. Encara que Cristian i Ferran tenen un estudi molt bo a Barcelona, anàrem a una finca rural que té un amic seu al Penedés. Suposava una oportunitat, perquè pensava que a Barcelona no aprofitaríem tant el temps com lluny del soroll urbà.\nP. I funcionà?\nR. Sí, va ser una setmana de no parar, de “picar pedra”, com diuen a Catalunya, hi havia dies que ens gitàvem a les quatre de la matinada, sense tallar, només per a dinar. Però ho dúiem tot molt definit, no hi vam anar a improvisar: a més, teníem molta faena avançada, la meitat dels arranjaments ja estaven fets, les veus i les guitarres que portàvem mesclades...\nP. És un treball fet entre València i Barcelona, però destil·la, sobretot, una aroma de la ciutat de València, com altres discos seus. Li ho han dit?\nR. Sí, m’ho diuen; però en aquest disc hi ha també coses inspirades a Barcelona, i la primera cançó s’inspira a Madrid. Parla de la Cuesta de San Vicente, que baixa de La Latina fins al riu. És una mena d’homenatge indirecte a Madrid. També hi ha cançons que estan fetes de viatges, com Pobles al costat del riu, que vaig fer entre Barcelona i Sant Sebastià, que parla d’una història que havia escoltat una nit a Barcelona i em va semblar molt interessant.\nP. Aprofita els viatges per a escriure?\nR. Sí, sobretot els viatges llargs.\nP. I en la platja?\n"Ma casa és la ciutat, més que el meu domicili".Jesús Císcar\nR. Moltíssim. La platja és un lloc de molta inspiració per a mi, per a escriure o dibuixar. La cançó Somriure astut, que cante amb Clara Viñals, de Renaldo i Clara, la vaig imaginar a la Malva-rosa, sense guitarra ni res amb què poder-la gravar. Després me’n vaig anar sense parar de cantar-la, perquè no se m’oblidara, fins que vaig a arribar a casa.\nP. L’àlbum té quatre cançons en català i huit en castellà. Té cap criteri per a fer-ho en un idioma o en un altre?\nR. En quasi tots els discos hi ha, com a mínim, una cançó en català. És normal, jo vaig créixer amb les dues llengües, en valencià i en castellà, i això és una riquesa impressionant. Per això m’agrada que hi haja tant cançons en castellà com en català, o valencià. En el pròxim disc n’hi haurà més en català, vull que tinga un cinquanta per cent de cada, perquè, de fet, ara parle més en aquesta llengua, perquè tinc més relació amb Barcelona.\nP. La cançó que dóna títol al disc és una declaració de principis?\nR. Sí, és una reivindicació de l’animalitat que portem tots dins, i que moltes voltes segrestem o ignorem.\nP. Diu que hi ha moltes ciutats que poden inspirar-lo, però de discos sencers dedicats a una ciutat, només n’ha dedicat a València: Cambrers, Ciutat magnètica.\nR. Les meues cançons són una manera de dur un diari de bord. La major part del temps passa a València, i és natural que isca València en aqueix diari. De passada, tracte de contribuir al fet que la gent conega aquesta ciutat per les coses bones que hi ha, i no sols per la part escandalosa que més es coneix ara.\nP. Quina és ara la seua relació íntima amb la ciutat?\nR. Ma casa és la ciutat, més que el meu domicili, on només passe el temps imprescindible. Estic acostumat a escriure i dibuixar al carrer, a la platja, als parcs, a la muntanya. Ma casa és València. És una ciutat amable, habitable i equidistant de les illes, de Barcelona i de Madrid. Això la fa única.\nP. Sí, però quins sentiments li provoca?\nR. Estic molt orgullós de la ciutat, de tant de talent i de creativitat com hi ha, més enllà de les modes i les tendències. Em considere un producte més d’aquesta ciutat tan anàrquica i, per això mateix, tan interessant.\nP. Per què hi ha una adaptació de Walt Whitman en el disc?\nR. Era una assignatura que sempre s’havia quedat pendent, des que tenia vint anys. Per això vaig decidir fer una cançó amb les primeres pàgines d’Hojas de hierba. També perquè d’alguna manera li ho devíem tots, perquè sense Nietzsche i Whitman no hi haguera hagut ni cultura beatnik, ni hippies, ni quasi jazz ni rock & roll.\nP. Continua escrivint novel·les?\nR. Tinc dos novel·les que no he parat de refer des de fa molts anys. I vull continuar escrivint, però no per a publicar, sinó per a fer cada volta millors cançons.


Malestar en el PSOE i ERC per les presses d'Asens\nEl líder d'En Comú Podem demana una investidura abans de Nadal\nSocialistes i republicans es troben incòmodes amb les seves exigències\nMadrid - Dimarts, 17/12/2019 | Actualitzada 19/12/2019 - 18:24\nSembla haver-hi consens en el fet que el menjar cuinat a foc lent sempre és més bo. Una creença que s’està intentant aplicar a les negociacions entre el PSOE i ERC per aplanar la investidura de Pedro Sánchez. Tot i que encara sobrevola la idea de convocar un ple d’investidura ‘in extremis’ abans que acabi l’any, tots els involucrats s’afanen per fer la sensació que l’important no és el temps sinó aconseguir lligar un acord que garanteixi l’estabilitat de la legislatura. L’únic que sembla no estar-hi d’acord és Jaume Asens, líder d’En Comú Podem –confluència catalana d’Unides Podem–. «Si és abans de Nadal, millor que abans de la Nit de Cap d’Any», va dir aquest dimecres el diputat català. Unes presses que, segons fonts socialistes i republicanes, no van agradar.\nTrencant amb l’estratègia traçada pels dirigents d’Unides Podem de descarregar a Sánchez el lideratge de les converses, Asens no només va apressar les dues parts per arribar a un acord, sinó que també va dir estar en contacte amb ERC i amb JxCat: «Ens hem estat reunint diverses vegades a la setmana des de fa temps». Moments després va aprofitar per clavar un cop a socialistes i republicans: «No pot ser que ara el PSOE i ERC es reuneixin només una vegada a la setmana.... Si fa falta, que es reuneixin més vegades». Paraules que van alimentar el malestar en les dues formacions.\nA més, el coportaveu d’Unides Podem va deixar de banda el silenci en el qual es troba sumida la formació morada i va revelar alguns serrells de la coalició que estan forjant amb els socialistes: «Nosaltres també estem negociant i espero que en els pròxims dies puguem anunciar un acord pressupostari amb el PSOE». Un pacte que, va considerar, suposa un «pas endavant i ferm per crear aquesta pista d’aterratge...» que permeti l’entesa amb ERC.\nTemes: Jaume Asens En Comú Podem Catalunya PSOE ERC


Opinió amb independència. Divendres, 22 de febrer de 2019 20:21 h\n20 de novembre de 2013 15:24 h\nSom a la segona quinzena de novembre, comença a fer fred i les entitats socials alerten que la pobresa energètica ja afecta al 13% de la població catalana. La cosa és molt seriosa, ja que, pràcticament, un milió de persones no podran encendre la calefacció aquest hivern a Catalunya : simplement no la poden pagar. I el problema va en augment. De fet, no s’entén que en els darrers 10 anys l’electricitat hagi tingut un augment de més del 80%, i el gas no es queda curt. Per altra banda, no pot ser que es produeixin reduccions salarials de fins el 30%, que les pensions es congelin - amb perspectives d’anar a la baixa - i que l’atur vagi augmentant sense aturador .\n3500 lectures 3 comentaris\n29 de desembre de 2010 22:17 h\nÉs realment indecent l’augment de les tarifes elèctriques pel 2011. És escandalós que en moments de crisi, dura i pura, les companyies elèctriques (amb el vist i plau de l’administració central de Madrid) ens vinguin amb augments del 10% . És realment denigrant que es demani austeritat per a tothom ( sobretot per a la gent amb rendes més baixes) i que d’ençà del 2007 les tarifes de l’electricitat hagin pujat un 43%, quan l’inflació, en aquest període de temps ( 2007-2010) ha augmentat un 12%; i, el més important, la renda per càpita ha baixat un 5% .\n4122 lectures 3 comentaris\nArrimadas Jordi Sànchez Puigdemont Tajani Torra alamany anc borràs ciutadans crida diàleg erc felip vi independència judici junqueras jxc marchena mundó nuet pdecat rei sánchez turull vox


Farm Stay Chez Milou Tonnerre França - Ofertes d'hotels amb els MILLORS DESCOMPTES EN LÍNIA Atenció al Client\nFarm Stay Chez MilouCasa-, Tonnerre, Tonnerre, França, 89430 - Veure al mapaExcel·lent8,3Basada en 5 comentarisFarm Stay Chez MilouVeure més fotosVeure més fotosVeure totes les 24 fotos\nDissenyat tant per oci com per negoci, Chez Milou està situat idealment a Tonnerre; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Chez Milou, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos instal.lacions de barbacoa. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb reproductor de DVD/CD, forn microones, plat de dutxa, rentadora a cada habitació. Les instal.lacions d'oci de l'hotel, que inclouen camp de golf (a 3 km), jardí estan dissenyades per escapar i relaxar-se. Descobreixi una encantadora mescla de servei profesional i ampla gama de característiques a Chez Milou.\nCal que informeu el Farm Stay Chez Milou de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 150 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Granada, la ciutat de colors - WeTravel.cat\nHome Nicaragua\tGranada, la ciutat de colors\nescrit per WeTravel 15/04/2016\n“Al hostal Hamacas de Granada, por favor”, li diem al taxista que ens recull a l’aeroport de Managua quan ja és fosc. “¿Saben la dirección?”, ens pregunta. Mirem la reserva i li diem el que apareix com a adreça: “De la Iglesia de la Merced dos cuadras y media al oeste”. Si fos un taxista de Barcelona, o de qualsevol ciutat europea, ens hauria mirat amb cara de no entendre res, però a Nicaragua, les adreces funcionen així. La forma de donar les direccions d’una població és ben curiosa. Marquen un punt de referència (en aquest cas l’església), indiquen a quina distància es troba el punt on vas (ho poden dir en metres, però quasi sempre ho fan amb quadres, que són illes de cases) i ho situen en un punt cardinal. Tot just acabem d’arribar i aquest país ja promet!\nArribem a l’hostal de nit i molt cansats del viatge. Decidim anar directament a dormir. Demà serà un altre dia.\nL’endemà ens llevem d’hora. Fa hores que estem al país, però era de nit i encara no hem tingut l’oportunitat de fer-nos una idea del què ens espera aquestes tres setmanes.\nEl primer que veiem és el que ja havíem llegit a molts llocs: cases baixetes pintades de colors molt vius que van a joc amb l’alegria de la majoria dels seus habitants. Però, acostumats a la vida al carrer que sempre hem trobat a l’Àsia, sigui l’hora que sigui, aquí sembla que el ritme és un altre. De moment, tot està tancat, l’únic matiner és el mercat. Fantàstic! Sempre ens agrada passejar per les parades dels mercats dels països que visitem. Creiem que s’hi pot intuir part de la seva cultura. Aprofitem per comprar alguna cosa per esmorzar i amb la panxa plena, anem a recollir el cotxe de lloguer que tenim encarregat. Aquest flamant Suzuki Jimny vermell (ben colorit per no desentonar!), ens acompanyarà els propers 10 dies!\nAparquem el cotxe i continuem la vista a Granada. Contractem una excursió amb carro de cavalls (20 dòlars) per veure els principals atractius de Granada. Parem a diverses esglésies. Sobretot us recomanem entrar i pujar a la Iglesia de la Merced. Les vistes des de dalt del campanar són precioses!\nA primera hora de la tarda, la calor apreta i decidim relaxar-nos a les hamaques de l’hostal (vet aquí el nom), abans d’enfilar la carretera cap a León. Són unes dues hores de camí.\nLa primera experiència conduint pel país ens dóna la primera lliçó: intentar que no se’ns faci fosc quan haguem de conduir d’una banda a l’altra. Les carreteres no tenen il·luminació i sembla que als nicaragüencs els agrada la vida nocturna i és habitual que caminin pel costat de la carrera sense cap tipus de llum per anar d’una banda a l’altra. Per tant, tenint en compte que les carreteres estan bé però no acostumen a tenir voral, ens vam passar la darrera hora de trajecte esquivant gent!\nArribem a León i ens toca posar en pràctica els coneixements sobre la interpretació de les adreces. Per arribar a l’hostal Malinche hem d’anar: “De la Sala de Emergencias costado sur del Hospital Oscar Danilo Rosales, una cuadra y media al este”. Som-hi!\nGranada, la ciutat de colors was last modified: Maig 7th, 2016 by WeTravel\nCerro Negro, sandboarding al volcà més jove de Centre Amèrica\nViatjar en camper per Islàndia a la tardor\nVilcabamba, el poble on la gent viu més de 100 anys\nL’illa Magdalena vista pels pingüins (II)\nPiedras Rojas i Lagunas Altiplánicas: encara estem a la Terra?\nEls Guéisers del Tatio: un parc geotermal espectacular\nRuta de 3 dies per la Cuenca dels curuchupas\nKuélap, la fortalesa desconeguda de Perú\n15 coses a fer per lliure i (quasi) gratis a les Galàpagos\nRuta de 3 setmanes per Nicaragua | WeTravel.cat 30/04/2016 at 8:07 am\n[…] + info: Granada, la ciutat dels colors […]


Obreampolles - Viquipèdia, l'enciclopèdia lliure\n(S'ha redirigit des de: Obridor d'ampolles)\nL'obreampolles, obridor, destapador, descapsulador és un estri utilitzat per obrir ampolles retirant el tap corona. El principi de l'obreampolles consisteix en un ressalt que s'insereix a la base de la xapa a manera de falca i un mànec amb el qual s'exerceix una acció de palanca per a retirar-la. Per la seva gran utilitat, constitueix un objecte habitual de regal i de marxandatge, per exemple, per envasadors de begudaes que insereixen la seva logotip o imatge al mànec.\nEntre els diferents tipus d'obreampolles, es poden destacar:\nObreampolles integrat en un raor o navalla.\nTap corona després de l'operació d'obertura.\nL'obreampolles de mànec curt, molt propi de l'hostaleria, ja que es pot transportar a la butxaca. El seu moviment és d'enrere cap endavant exigint un més gran esforç i habilitat que els de mànec llarg. També és dit obridor descapsulador quan és plegable combinat amb un llevataps o integrat en una navalla suïssa.\nL'obreampolles amb cap arrodonit: el moviment d'obertura és de davant cap enrere. De vegades, es combina amb un llevataps d'ales.\nL'obreampolles adossat a una paret o integrat en un recipient que s'utilitza per a replegar les xapes.\nEl procés de segellatge per tap corona i conseqüentment els obreampolles per a obrir-lo, va ser inventat el 1891 pel nord-americà William Painter (1838 -1906) que va associar una placa de metall i una capa de suro per a fer el tap corona per estampació. La necessitat de suro per al nou tap va fer que els empresaris surers empordanesos Artur i Josep Mundet i Carbó, Josep Torres i José Combalía instal·lats als Estats Units es beneficiessin molt del nou producte.\n↑ «Obreampolles». L'Enciclopèdia.cat. Barcelona: Grup Enciclopèdia Catalana.\n↑ 2,0 2,1 Vilar, Albert «Dels surers empordanesos al tap «únic»» (pdf). Revista de Girona, 298, 2016, pàg. 90-92.\nA Wikimedia Commons hi ha contingut multimèdia relatiu a: Obreampolles\nObtingut de «https://ca.wikipedia.org/w/index.php?title=Obreampolles&oldid=24525873»\nLa pàgina va ser modificada per darrera vegada el 17 ago 2020 a les 04:29.


L'Ajuntament de Paterna ha obert el termini d'inscripció per a la Escola d'Estiu que se celebrarà del 25 de juny al 31 de juliol en els centres escolars del municipi.\nTal com ha explicat el regidor d'Educació José Manuel Mora, "la Escola d'Estiu és un servei públic que ofereix l'Ajuntament a les famílies paterneras perquè puguen conciliar la cura dels fills amb la seua vida laboral en època de vacances escolars".\nEn aqueix sentit, el regidor Mora també ha destacat que "per a facilitar que tots els interessats puguen beneficiar-se del servei s'ha mantingut la rebaixa del 33% en els preus de la matricula que van instaurar els socialistes, a més de permetre la inscripció per quinzenes, ajustant-se a les necessitats de cada família."\nLa Escola d'Estiu també inclou l'opció d'ampliar l'horari amb el servei matinal, que va de 7:30 a 9:30 h, o el vespertí de 15 a 17 h amb un preu de 26 euros respectivament. A més, les famílies que matriculen a més d'un fill/a, es beneficiaran d'un descompte de 25 euros en el tram d'un mes o cinc setmanes del segon fill/a i successius.\nEn relació al programa d'activitats, el regidor Mora ha assenyalat que en aquesta edició, s'inspirarà en la Paterna medieval "en col·laboració amb el Museu de Ceràmica municipal, es van a planejar activitats que permeten als xiquets i xiquetes conèixer la història del municipi a través de la seua ceràmica, monuments i edificis".\nMor Francisco Asensi, ex president de la Junta Local Fallera de Paterna\nCs qualifica la seua oposició de “fructífera” després d'aconseguir aprovar iniciatives a favor de les famílies i la reactivació económica


L'habitatge i els equipaments educatius: les grans problemàtiques del Pla de l'Estany | NacióDigital\nL'augment de preu de compra i lloguer de l'habitatge al Pla de l'Estany ha estat dels més alts de la demarcació de Girona en els darrers anys, en un context de manca d'oferta suficient de lloguer i d'obra nova. L'Ajuntament de Banyoles ha aprovat inicialment el POUM que preveu el desenvolupament d'algunes zones, com Sota Monestir, però no tots els partits comparteixen les previsions d'arribar als 25.000 veïns.\nLa capital manté el seu nombre d'habitants, just a tocar dels 20.000, d'ençà que la crisi desfermada el 2010 va tallar una línia ascendent des dels 14.700 que tenia el 1998. Però en d'altres municipis, el panorama és diferent i totes les candidatures es proposen dinamitzar els municipis rurals i augmentar la possibilitat d'acollir nous veïns per aturar els símptomes de despoblament. La taxa de natalitat tendeix a la baixa a gairebé tota la comarca.\nL'impacte de l'evolució intermitent de la natalitat ha generat alteracions en les places escolars disponibles d'un període a un altre. Ara falten places de secundària i, per això, s'ha aprovat l'ampliació de l'institut Brugulat, però no estan assegurats els grups a totes les escoles de primària. Les AMPA estan mobilitzades per mantenir la gestió dels menjadors escolars.\nPel que fa a l'entorn mediambiental, l'estany de Banyoles és l'element més determinant en aquest àmbit. Fa temps que està encallat el projecte de Parc Natural, però la zona lacustre disposa d'una protecció especial com a zona PEIN, igual com el riu Fluvià i la serra de Rocacorba. La comarca pateix també el problema de l'excés de purins, com en d'altres comarques veïnes.\nHi ha hagut episodis de robatoris a gairebé tots els municipis de la comarca, en cases particulars i indústries, que han motivat l'organització de campanyes d'informació i protecció. Es pateix una manca endèmica de recursos de Mossos a nivell comarcal, i de Guàrdia Urbana només n'hi ha a la capital.\nLa majoria de municipis del Pla de l'Estany són de caràcter rural, amb un percentatge important de població activa que es dedica a l'agricultura i la ramaderia. Per a la pagesia familiar, les condicions econòmiques son cada vegada més complicades. La producció i distribució de productes de proximitat són opcions possibles per al sector agrari a la comarca. És una de les conclusions de la diagnosi que ha encarregat el Consell Comarcal, amb l'objectiu de revitalitzar un sector que ha perdut explotacions els últims anys.\nLa influència de Girona, Olot i Figueres resta actius comercials a la comarca. Malgrat aquesta proximitat de la competència, els comerciants estan relativament satisfets de les últimes campanyes d'estiu i hivern. L'associació Banyoles Comerç i Turisme és l'encarregada de dinamitzar les campanyes del petit comerç a Banyoles, mentre que el Consell Comarcal fa campanyes de promoció de la comarca. L'oferta de petit comerç en municipis com Porqueres, Cornellà i Serinyà és força residual.\nLa C-66 està pendent d'un projecte definitiu de desdoblament, que s'ha anat retardant i sembla que ha quedat del tot aturat. Ara es faran dos projecte d'ampliació d'un tercer carril a la variant i rotondes entre Besalú i Banyoles. Les obres de la C-66 entre Serinyà i Besalú estan aturades fins que es resolguin les al·legacions d'alguns propietaris. La Generalitat farà un carril addicional amb un separador físic central a la variant de Banyoles. La carretera N-II està en obres des de fa anys. El pas del tren d’alta velocitat ha comportat afectacions al territori.\nLa taxa d'atur registrat, situada per sota del 7%, és de les més baixes de Catalunya. El pla de dinamització de polígons industrials del Pla de l'Estany estableix 46 accions. L'estudi xifra en gairebé 22 hectàrees el sòl pendent de desenvolupar, aposta per una estratègia conjunta, millorar la comunicació entre les parts i crear una marca pròpia.\nEleccions municipals 2019, MAPES Problemàtiques comarcals 2019, Política, eleccions municipals 2019, comarques, Pla de l'Estany


Congrés de la FIS a Costa Navarino (Grècia) - FÒRUM.ad\nCongrés de la FIS a Costa Navarino (Grècia)\nOn: 17/05/18 13:51\nAquesta setmana s’està celebrant a Costa Navarino, Grècia, el Congrés de la Federació Internacional d’Esquí (FIS). En ell s’havia de decidir, entre altres coses, la seu de la Copa del Món masculina de 2021 que, finalment, ha estat adjudicada a Bansko (Bulgària).\nBansko aspirava, juntament amb Lenzerhaide (Suïssa) a tenir les Finals de la Copa del Món de 2021 i Soldeu es postulava a la Copa del Món masculina de 2021. Com que Lenzerhaide ha estat qui s’ha endut l‘organització de les Finals 2021, com a consolació a Bansko li atorguen la Copa del Món 2021, i Andorra queda fora. També Bansko va ser anteriorment un dels candidats que va perdre contra l’opció d’Andorra i Lenzerhaide (Suïssa) les finals de la Copa del Món del 2019, i era una possibilitat que aquesta vegada la FIS li atorgués l’organització de la Copa del Món del 2021. De la mateixa manera, l’estació búlgara organitzarà els Mundials Júniors, i era un altre punt que la FIS ha tingut en compte. Igualment, a les Finals de la Copa del Món 2019 a Andorra, la FAE podrà participar en la competició del Team Event.\nEn tot cas, la màxima voluntat de la FAE i Soldeu El Tarter és tornar a entrar a l’agenda del circuit de Copa del Món el més aviat possible. Mentrestant, se seguirà apostant per acollir les disciplines tècniques en homes a la pista Avet de Soldeu amb l’objectiu que es pugui entrar al calendari masculí del gran circ blanc. Els calendaris de la Copa del Món estan tancats fins la temporada 21-22, la qual cosa situa les noves incorporacions a partir de la temporada 22-23, sempre que a última hora no hi hagués cap canvi durant el present Congrés.\nDe la mateixa manera, durant el Congrés de la FIS s’ha fet un balanç dels últims esdeveniments realitzats a Andorra. Hi ha hagut unanimitat en destacar l’excel·lent organització de les Finals de la Copa d’Europa 2018, la qual cosa deixa un molt bon regust per continuar estant en la línia de sortida de possibles noves cites al país.\nIgualment, el president de la FAE, Albert Coma, i una delegació del Comitè Organitzador de les Finals de la Copa del Món 2019 s’ha reunit amb el president de la FIS, Gian-Franco Kasper i la secretària general de la FIS, Sara Lewis, per comentar l’evolució del transcurs de les obres de l’arribada de la pista Avet de Soldeu. També se’ls han exposat l’evolució dels preparatius de les Finals 2019.\nLa pròxima cita en aquest sentit serà a l’octubre, després de la reunió de tardor de la FIS a Zurich. Serà el moment en què l’staff tècnic i la plana major de la FIS visitarà de manera oficial Soldeu i es trobarà amb el Comitè Organitzador.\nPel que fa a la Copa d’Europa, no s’ha tancat cap data definitiva encara però Andorra confia en estar present segurament en alguna prova tècnica de cara a les temporades 19-20, 20-21 o 21-22. En aquest sentit, i durant els propers mesos, es mantindran les reunions pertinents amb els responsables de FIS per acabar d’avaluar les dates mes interessants per Andorra.\nRespecte al Quilòmetre Llançat, la FIS ha confirmat les dates de les dues proves de la Copa del Món que rebrà Grau Roig. Seran els dies 12 i 13 d’abril del pròxim 2019, amb els entrenaments oficials previstos per als dies 10 i 11.\nReunions i convenis\nPer altra part, durant el Congrés de la FIS, la FAE ha mantingut diverses reunions amb les diferents comissions, a més de signar els diferents convenis de col•laboració entre la FAE, la Federació Francesa (FFS), i la Federació Espanyola (RFEDI) per continuar treballant junts.\nPrevious Post: El Programa Renova Fotovoltaica incorpora un ajut directe de fins el 40% de la instal·lació\nNext Post: S’edita ‘Bolets il·lustrats del Pirineu’, obra dels alumnes de l’Escola d’Arts Plàstiques de la Seu


SanDisk Extreme RescuePRO® oferta francesa | Recuperació de dades\ncasa → SanDisk Extreme RescuePRO® oferta francesa\nPer descarregar la versió gratuïta del programari RescuePRO®, Si us plau, feu el següent:\n1. Seleccioneu a continuació la correcta recepció de la targeta de memòria SanDisk Extreme.\n>>>>truc : seleccioni el que s'ha registrat en el correcte, ja sigui RescuePRO®, Deluxe és RescuePRO®.\n**** Si vostè té un cupó SSD RescuePRO®, fer clic aquí2. Seleccioneu el botó del seu sistema operatiu. Aquest botó està situat per sota de la compra seleccionada.3. Per aprendre com rebre el codi d'activació a través del seu número de sèrie RPRID, visita Guia del Procés d'Activació Tech LC**nota : si el seu bo per RescuePro Deluxe té un número de sèrie que comença amb RPRID-0305,\nEl nombre de sèrie està imprès en el seu cupó ha expirat i és incorrecta. A continuació, donar el seu número de sèrie SanDisk RPRID-0305 completa per tal de rebre un número de sèrie de substitució **\nSi vous utilisez Windows XP, fer clic aquí pour obtenir une version de RescuePRO® Standard compatible avec XP ou fer clic aquí pour une version de RescuePRO® Deluxe compatible avec XP.


Articles Pilar Morey: Expressió lliure i repressió dels sentiments\nVèiem a l’article anterior, com el nen petit expressa les seves emocions. Però aquestes emocions s’aniran “modulant” per efecte de la cultura i l’estil educatiu.\nSabem que hi ha cultures molt més expressives que d’altres: als països centre europeus i nòrdics, per exemple, la expressió de les emocions és molt més limitada que las països mediterranis: quant més al sud, més expressius.\nLa classe social o l’ètnia, també influeix en la manera d’expressar els sentiments: no és el mateix, per exemple, un casament de l’alta societat, o un casament entre famílies gitanes, per posar casos extrems.\nDesprés, hi ha estils familiars Hi ha famílies a on és freqüent parlar a crits, o esbroncar-se uns als altres. En altres, es “fomenta” la por a tot, per exemple, si un dels progenitors és una persona una mica ansiosa i té por de tot: “aneu amb compte!”, “no sortiu de nit”… inclús hi ha pares que no deixen que els seus fills vagin d’excursió, etc. degut a les seves pors. Això, probablement fomentarà que els fills tinguin tendència a la por.\nTambé hi ha diferències en l’educació de nens i nenes: la coneguda frase de “els nens (de sexe masculí) no ploren”, poc a poc es va deixant enrere.\nUn dels exemples a on es veuen més clares les diferències culturals en l’expressió dels sentiments, és als enterraments: als països àrabs, les dones ploren i criden de manera “desgarrada”. Als països nòrdics o centre europeus, els enterraments estan cada cop més “estructurats”, tothom sap “què ha de fer”, la gent no plora, quan el que toca, justament, és plorar.\nPerò, llavors hem de deixar que els nens i nenes expressin lliurement allò que senten?\nDiguem que, entre poc i massa: si els adults poguéssim expressar lliurement allò que sentim en qualsevol situació, la convivència es faria molt difícil. Per exemple, si poguéssim expressar la ràbia lliurement, podríem trencar qualsevol cosa o agredir als altres impunement. Si no ens ensenyessin a controlar la nostra por, a racionalitzar-la, no podríem fer moltes coses de les que fem.\nCal ensenyar als nens a canalitzar les seves emocions, a adequar-les a cada situació. Expressió, sí, però de manera proporcionada.\nLa manca de límits, l’excés de permissivitat, crea adults capritxosos. Tots hem vist, enmig d’una caravana de cotxes a aquell que fa un avançament de manera imprudent: està prioritzant els seus desitjos per damunt dels altres, i el que és pitjor, inclús posant en perill la seva pròpia integritat.\nSovint trobem adults que són incapaços de renunciar als seus desitjos, per damunt de les obligacions i responsabilitats.\nLa propera setmana, l’adaptació i la submissió.


9 min. 06/07/2018 21:31\n651x366 Dos estudis publicats recentment posen de manifest que la tècnica de modificació genètica coneguda com a CRISPR és més difícil d’utilitzar del que esperaven la majoria de científics. / GETTY Dos estudis publicats recentment posen de manifest que la tècnica de modificació genètica coneguda com a CRISPR és més difícil d’utilitzar del que esperaven la majoria de científics. / GETTY\nDos equips de científics han descobert que les cèl·lules humanes es resisteixen a la manipulació genètica activant les seves defenses contra el càncer, deixant de reproduir-se i, de vegades, morint. En un primer moment, va semblar que el descobriment, publicat a la revista Nature Medicine, projectava dubtes sobre la viabilitat de la forma de manipulació genètica més utilitzada, coneguda com a CRISPR-Cas9 o senzillament CRISPR, cosa que va desencadenar una caiguda de la cotització de les accions d’algunes empreses biotecnològiques el dia que es va fer públic, el dilluns 11 de juny. A tall d’exemple, poc després de l’anunci dels científics, Crispr Therapeutics va perdre un 13%, Intellia Therapeutics també va retrocedir i Editas Medicine tampoc no es va lliurar de les davallades. Totes tres empreses desenvolupen tractaments mèdics basats en el CRISPR.\nDe tota manera, els científics que van publicar la recerca sostenen que el CRISPR continua sent una tecnologia prometedora, tot i comportar més dificultats de les que es pensaven. “Les reaccions han sigut exagerades”, assegura Jussi Taipale, bioquímic de la Universitat de Cambridge i un dels signants d’un article dels dos publicats l’11 de juny. Afegeix que les conclusions dels treballs fan palesa la necessitat de dur a terme més estudis sobre la seguretat del CRISPR, però no el sentencien. “No és un motiu pel qual s’hagin de deixar d’investigar les teràpies amb CRISPR -afirma-. Em sembla que és gairebé al revés: hauríem de dedicar més esforços a aquestes coses”.\nEl CRISPR ha suscitat sentiments intensos d’ençà que va veure la llum com a tecnologia de modificació genòmica ara fa cinc anys i ja s’ha convertit en un element fonamental de la caixa d’eines dels científics. Les opcions que ofereix han donat peu a especulacions sobre la possibilitat que s’arribi a alterar la raça humana o a ressuscitar espècies extingides. Els pioners del CRISPR ja acumulen una pila de guardons i han esclatat disputes titàniques pels drets de les patents d’aquesta tecnologia.\nPer modificar els gens mitjançant el CRISPR, els científics elaboren molècules que penetren al nucli d’una cèl·lula, se centren en un segment particular d’ADN i l’extreuen després de retallar-lo pels extrems. Tot seguit, la cèl·lula repara els dos extrems que han quedat solts i, si els científics hi afegeixen un altre bocí d’ADN, probablement la mateixa cèl·lula l’empalmarà al lloc que ocupava el gen retallat.\nDificultat amb cèl·lules de retina\nNo fa gaire, el Dr. Taipale i els seus companys van començar a estudiar el càncer servint-se del CRISPR per extreure gens de cèl·lules canceroses. L’objectiu era comprovar quins gens eren indispensables per al creixement agressiu de la malaltia. D’altra banda, també van intentar extirpar gens de cèl·lules convencionals per comparar els resultats dels dos grups. En aquest cas, van utilitzar una línia de cèl·lules que originalment provenia d’una retina humana. Doncs bé, mentre que retallar els gens de les cèl·lules canceroses els va resultar fàcil, els científics van ser incapaços de fer-ho amb les cèl·lules de retina.\nAl món de la modificació genètica no és inusual que es produeixi un fracàs com aquest. Tot i això, el Dr. Taipale i el seu equip van decidir dedicar un cert temps a esbrinar per quin motiu no aconseguien completar el procés. No van trigar gaire a descobrir que un gen, el p53, era el principal responsable que el CRISPR no funcionés. Normalment, el p53 protegeix contra el càncer evitant que s’acumulin mutacions a l’ADN. Quan una cèl·lula mira de reparar un trencament en la seva cadena d’ADN, es poden produir mutacions: el procés no és perfecte i la reparació pot ser defectuosa i generar alguna mutació.\nQuan les cèl·lules senten que la cadena s’ha trencat, pot entrar en acció el gen p53, que té la capacitat de fer que una cèl·lula deixi de fer una còpia nova dels seus gens. En tal cas, la cèl·lula pot deixar de multiplicar-se sense més ni més o bé morir. Aquest procés contribueix a protegir l’organisme del càncer. Tanmateix, si una cèl·lula contrau una mutació al mateix gen p53, la cèl·lula perd la capacitat de vigilar-se a ella mateixa a la recerca d’ADN defectuós. Per tant, no és gens casual que moltes cèl·lules canceroses tinguin el gen p53 inhabilitat. El Dr. Taipale i els seus col·legues van manipular cèl·lules de la retina per fer que no utilitzessin el gen p53 i, tal com havien predit, el CRISPR va passar a funcionar d’una manera molt més eficaç en aquestes cèl·lules.\nDificultat amb cèl·lules mare\nD’altra banda, un equip de científics dels Instituts Novartis per a la Recerca Biomèdica de Cambridge (Massachusetts) va obtenir resultats similars -els quals detalla en un article publicat també l’11 de juny- amb un tipus de cèl·lules diferent. Els investigadors es van proposar desenvolupar noves versions del CRISPR per modificar l’ADN de cèl·lules mare. D’aquesta manera, pretenien convertir les cèl·lules mare en neurones, cosa que els hauria permès estudiar malalties del cervell en plaques de Petri. Els científics esperen que algun dia es pugui fer servir el CRISPR per crear cèl·lules que s’implantin al cos per tractar malalties.\nEl cas és que, quan l’equip de Novartis va fer servir el CRISPR amb les cèl·lules mare, es va trobar que la majoria morien. Els científics van detectar indicis que el CRISPR havia fet que el gen p53 s’activés. Per això, van inhabilitar el gen p53 de les cèl·lules mare i, aleshores, moltes van sobreviure a la modificació del seu ADN.\nEls autors dels dos estudis afirmen que els resultats plantegen alguns interrogants sobre l’ús del CRISPR per tractar malalties en éssers humans. Les defenses contra el càncer de les cèl·lules humanes podrien, per exemple, fer que el CRISPR fos menys eficient del que esperen els investigadors. Una manera de superar aquest obstacle podria passar per frenar temporalment el p53, però això podria comportar que es colessin mutacions addicionals que podrien ocasionar càncer.\nDificultat amb una mutació\nUn altre motiu de preocupació és que, de vegades, les cèl·lules adquireixen de manera espontània una mutació que n’inactiva el gen p53. Si els científics utilitzen el CRISPR amb una barreja de cèl·lules, hi ha més probabilitats que modifiquin de manera satisfactòria les que tinguin el gen p53 inactiu. Tanmateix, sense el p53, les cèl·lules modificades també serien més propenses a acumular mutacions perilloses. Una manera d’eliminar aquest risc podria consistir a sotmetre les cèl·lules modificades a proves per determinar si tenen una mutació al gen p53. Tot i això, Steven McCarroll, genetista de la Universitat de Harvard, adverteix que l’ús del CRISPR podria generar cèl·lules amb altres mutacions perilloses.\n“Aquestes publicacions són importants perquè recorden a tothom que la modificació genòmica no és màgia”, comenta Jacob E. Corn, director científic de l’Institut de Genòmica Innovadora de Berkeley. El CRISPR no reescriu l’ADN sense més ni més, com un programa de processament de textos, explica el Dr. Corn, sinó que trenca l’ADN i incita les cèl·lules a tornar-lo a empalmar. Hi pot haver cèl·lules que no tolerin aquests canvis.\nEl Dr. Corn assegura que és imprescindible efectuar proves rigoroses per garantir la seguretat dels processos. Tanmateix, dubta que els nous estudis apuntin a l’existència d’un cert risc de càncer derivat del CRISPR. Els tipus concrets de cèl·lules que es van investigar als dos nous estudis podrien ser insòlitament sensibles a la manipulació genètica. Segons el Dr. Corn, ell i els seus companys no s’han trobat amb problemes d’aquesta mena en la seva recerca amb cèl·lules de medul·la òssia. “Hem estat buscant la possibilitat que provoqués càncer -diu-. No em sembla que això sigui cap avís”.\nGeorge Church, genetista de Harvard i assessor científic fundador d’Editas, comenta: “No hi ha dubte que cal anar amb compte”. El Dr. Church sospita que el comportament del p53 podria no traduir-se en un risc real de contraure càncer, però assegura que aquesta “és una preocupació vàlida”.\nTot i això, aquests dubtes podrien esdevenir del tot irrellevants d’aquí uns quants anys. El problema del CRISPR és que talla les cadenes d’ADN. Ara, però, el Dr. Church i altres científics investiguen de quina manera es pot modificar l’ADN sense trencar-lo. “Disposarem de tota una nova generació de molècules que no tenen res a veure amb el CRISPR”, avança. “La borsa no és un reflex del futur”.\nEL CRISPR EN 4 PASSOS: 1) EMMAGATZEMATGE, 2) RECONEIXEMENT, 3) TALL I 4) MODIFICACIONS\n1) Als anys 80, els investigadors es van adonar que els bacteris posseïen petits blocs d’ADN que es repetien moltes vegades i que entremig hi havia espaiadors d’ADN no repetits. Aquest patró és un sistema immunitari sofisticat designat amb l’acrònim anglès CRISPR, que significa repeticions palindròmiques curtes agrupades i regularment interespaiades.\n2) Aquests espaiadors guarden una correspondència amb fragments d’ADN d’invasors vírics als quals els bacteris o els seus ancestres s’han enfrontat anteriorment. Quan cal, l’ADN que conté l’espaiador es converteix en ARN. Un enzim i un segon fragment d’ARN s’hi uneixen, i formen una estructura que s’adherirà a les cadenes d’ADN que encaixin amb l’espaiador.\n3) Quan es detecta una cadena d’ADN que hi encaixa, l’enzim obre la doble hèlix i en talla els dos costats. El doble tall trenca la cadena i incapacita l’ADN víric. Si un bacteri sobreviu a l’atac d’un virus desconegut, fabricarà i emmagatzemarà un nou espaiador que pot ser transmès a les generacions posteriors de bacteris.\n4) Els investigadors estan aprenent a utilitzar seqüències d’ARN sintètiques per controlar el procés de tall de qualsevol fragment d’ADN que desitgin. La cèl·lula repara el tall, però, si la reparació és imperfecta, el gen pot quedar inhabilitat. També es pot introduir un bocí d’ADN diferent al lloc per on s’ha tallat; d’aquesta manera s’estarà modificant la seqüència d’ADN.


CaixaBank convoca la 2a edició del premi Hotels & Tourism\nHotel Only You Atocha, premi CaixaBank Hotels&Tourism al Millor establiment hoteler 2018.\nLes candidatures a aquest guardó, que reconeix la innovació i sostenibilitat de les empreses turístiques, es poden presentar fins el 30 de novembre\nActualitzada 20/09/2019 a les 12:47\nL’entitat financera CaixaBank llança la segona edició del premi Hotels & Tourism, el qual reconeix la innovació, sostenibilitat i responsabilitat corporativa de les empreses turístiquesa tot l’Estat. El termini per presentar candidatures per a aquest guardó està obert fins el proper 30 de novembre.\nEl premi CaixaBank Hotels & Tourism es divideix en tres categories: Premi a la Transformació Digital, que valorarà el procés de digitalització de l'empresa i l'aplicació innovadora de la tecnologia al negoci o establiment; Premi a la Responsabilitat Corporativa (RC), que reconeixerà la sostenibilitat, el respecte mediambiental i la sensibilitat social del projecte, empresa o grup; i el Premi al Millor Reposicionament o Reforma, que premiarà l'originalitat del projecte de reposicionament o reforma, el seu disseny innovador i l'impacte a la destinació. Com a novetat, en aquesta última s'estableixen dues subcategories: establiments de 50 habitacions o menys i establiments de més de 50 habitacions.\nEl premi es desenvoluparà en dues fases, una regional i una altra nacional. En la primera fase, el jurat seleccionarà un guanyador per a cada categoria en cadascuna de les diferents direccions territorials de l'entitat. En la fase final, de totes les empreses seleccionades es triaran dos projectes, un guanyador i un finalista, per a cada categoria. Aquests es donaran a conèixer el gener de 2020 en el marc de la propera edició de la Fira Internacional de Turisme (FITUR).\nEl jurat dels premis està compost per professionals de CaixaBank especialistes en el sector turístic i en RC, i d'institucions rellevants del sector com són la Fundació Bancària “la Caixa”, la Confederació Espanyola d'Hotelers i Allotjaments Turístics (CEHAT), l'Escola Superior d'Administració i Direcció d'Empreses (ESADE) i la Federació Hotelera de Mallorca.\nEn la primera edició dels premis, celebrada el darrer any, l'Hotel Only You Atocha i l'Hotel Aire de Bardenas van ser els guanyadors a nivell nacional dels premis Hotels & Tourism de CaixaBank en les categories de Millor establiment hoteler i Millor Projecte d'Innovació turística, respectivament. Per part seva, en la categoria Responsabilitat Social Corporativa es va produir un triple empat, resultant vencedors el Grup ML Hotels, Guitart Hotels i Meliá Hotels International.\nComenta el contingut : CaixaBank convoca la 2a edició del premi Hotels & Tourism


Passejada històrica-fotogràfica pel barri gòtic, nova data dissabte 21 de maig 11 del matí – Enfocats 2016 | Tot Història Associació Cultural\nPosted on abril 19, 2016 by tothistoria in Enfocats, Pati Llimona, Ruta Fotogràfica, Rutes, Rutes Barcelona // 0 Comments\nPorta de l’antic palau reial minor anterior casa del Templers – carrer del Timó – Barri Gòtic.\nHem anul·lat per pluja, la passem al dissabte 21\nEnfocats 2016, el Festival de Fotografia del Pati Llimona http://enfocats.org/\nPassejada històrica-fotogràfica pel barri gòtic – Festival Enfocats -Dissabte 21 de maig, a les 11 del matí. (Al programa en paper del Enfocats surt que la ruta és dissabte 14, però no és correcte, va ser una errada nostra al passar la data als responsables del festival)\nAmb motiu del Festival Enfocats 2016 farem una ruta pel barri gòtic, a la recerca del passat i a la captura de la millor fotografia.\nEns perdrem pels carrerons per descobrir places, palaus, fonts, patis, temples, muralles, portes que no van enlloc i altres que duen al cel.\nCercarem rostres de pedra, de monjos, esclaus, santes, bèsties, senyors en barret, salvatges, angelets, músics medievals, cavallers, imatges de dones i homes que ens miren des de fa segles i sovint passem i no les veiem.\nSi vens, segur, segur que faràs una fotografia per la història.\nData: Dissabte 7 de maig, a les 11 del matí.\nLloc de trobada: Al Centre Cívic Pati Llimona.\nDuració aproximada 2 hores. acabarem fent-o coincir amb el vermuth inaugural del festival Enfocats\nInscripció al Centre Cívic Pati Llimona o a formulari


LA VIA AUGUSTA: EL PSOE DE MAL EN PITJOR\nEL PSOE DE MAL EN PITJOR\nAbans de saber-se els resultats de les eleccions americanes que són motiu d’anàlisi i debat per mig món, el CIS (tornem a casa) va fer pública la seva darrera enquesta sobre intenció de vot en unes hipotètiques eleccions generals a Espanya. El mostreig es va fer a principis d’octubre, en plena crisi del PSOE.\nRes de nou que no s’intuís: El PP puja, el PSOE s’ensorra i Podemos i C’s no treuen cap profit de la davallada socialista.\nÉs que la gent vol estabilitat... Potser sí que serà això, però a una persona com jo que ja fa anys que està en política, l’enquesta, més que incredulitat, me produeix estupefacció per la manera de pensar que tenen una gran part dels meus conciutadans.\nImagineu-vos per un moment una balança de plats. Imagineu-vos que la balança estigui equilibrada o sigui, que pesi tant el que hi ha a un costat com el que hi ha a l’altre. Si decidim traspassar el que hi ha a un costat a l’altre, veurem que la balança es desequilibra i mentre una plateret baixa, l’altre puja. En canvi a la balança electoral, mentre un braç (casualment el dret) puja, els altres segueixen més o menys estables. Difícil d’entendre? Ni jo ho entenc...\nHi ha una dita que diu que quan s’està al terra ja no es pot caure més avall. Aquesta dita es va millorar considerablement:\n-Quan s’està al terra, sempre es pot cavar un sot i baixar més!\nReconeixeu la situació? Si algú ha vist reflectit el que està passant al PSOE me dono per satisfet, perquè és precisament la comparativa que volia fer.\nAquells genis del PSOE que es pensaven que Pedro Sánchez era una cosa així com el pitjor mal que podia patir el partit, suposo que se’n adonaran (i si no és ara serà aviat) que el partit continua en caiguda lliure després de tocar terra, ja que a cada comtessa electoral ha perdut suports que s’acaben traduint en escons.\nPerò tal com us explicava abans, quan s’arriba a terra és molt difícil tornar a pujar i per molt que sembli impossible encara es pot caure més avall si acabes cavant un sot... Una tomba? Potser sí que el que està fent el PSOE es cavar-se la seva pròpia tomba amb l’estratègia que està emprant.\nNomés cal fixar-se en la penúltima (ja sabeu que es diu així, perquè després sempre se’n ha pogut fer una altra) En la votació al Congrés per fer comparèixer o no a Jorge Fernández Díaz per a que donés explicacions sobre el motí del CIE de Aluche (Madrid), els diputats del PSOE van unir els seus vots als del PP i C’s i ho van rebutjar.\nResulta que quan el PP tenia majoria absoluta i mostrava les seves formes caciquils (com per exemple quan hi van haver aquells trets de la Guardia Civil sobre els immigrants que volien traspassar els límits de Ceuta, els socialistes posaven el crit al cel i ara que el PP no té majoria i que si el PSOE hagués votat en sentit contrari hauria pogut fer comparèixer al condecorador de Mare de Déus, resulta ser que prefereixen que no hi vaig.\nNo serà (no sé, dic jo) que el PP té agafat pels cataplins al PSOE i el fa ballar al so de la música que més l’interessa?\nAhir va sortir Antonio Hernando i va dir que en cap cas votaran a favor dels pressupostos del PP per a 2017. Què aquí sí, aquí no serà no i no hi ha cap més opció... Veurem...\nNo diguis mai d’aquesta aigua no n’he veure ni aquest capellà no és mon pare... I en política encara menys.\nEtiquetes: Antonio Hernando, C's, Pedro Sánchez, PP, PSOE


Infantil | Escola Vedruna - Àngels\nL'etapa d'educació infantil, la que anomenem pàrvuls, té entitat pròpia, i els seus objectius es basen en la formació integral que ha de permetre als infants superar amb èxit les etapes posteriors, aplicant noves metodologies i amb un equip de mestres il·lusionat i amb un esperit innovador.\nEls nens i nenes són els principals protagonistes de la seva educació.\nL’aprenentatge és globalitzador, obert i flexible.\nA totes les àrees s'afavoreix la possibilitat que el nen/a:\nFomenti el seu desig per a aprendre\nAugmentar la seva autonomia\nTreballi la seva memòria mecànica i comprensiva.\nPrincipals aspectes que treballem:\nEl joc és quelcom inseparable a la mateixa naturalesa del nen. És l'activitat per excel·lència de la infància.\nA P-3 quan arriben a l'escola es fa molta incidència en la creació d’un clima acollidor i relaxat necessari per facilitar la integració dels nenes i les nenes.\nEduquem en la creativitat i en la capacitat d’expressió en les seves diverses formes : treballem el món de l’art a traves de la pintura de Miró ( p4) i Mondrian (P5), el teatre, música…\nAprenentatge de la lectoescriptura des del respecte a l'evolució de cada nen i nena, amb aules adaptades amb activitats diverses.\nTreball per racons de treball on cada nen i cada nena aprèn al seu ritme els llenguatges matemàtic, verbal.\nRacons de joc. Els racons de joc són una de les activitats preferides pels nens/es d'Educació Infantil. Després d'una llarga estona d'activitats dirigides (en aquestes edats es cansen i hem de programar tasques curtes i variar-les sovint) desitgen posar-se a jugar lliurement.\nConeixement de l'entorn social i natural mitjançant el treball d’un projecte al 3r trimestre i de diferents unitats didàctiques la resta de curs.\nAnglès des de P-4 mitjançant el joc .\nAmb una nova metodologia es treballa l'estimulació primerenca.\nEducació en valors mitjançant contes (cultura religiosa)\nFomentar l'ús de les noves tecnologies (projecte MECIX):\nEl parvulari està dotat d’una pissarra digital i d’un ordinador a cada aula on es treballa amb gran grup les diferents activitats preparades.\nUna hora a la setmana es treballa a l’aula d’ordinadors individualment o en petits grups les activitats de l’Aula virtual de l’escola on hi ha activitats creades per les mateixes mestres.\nL'ordinador és, dintre de la nostra pràctica educativa, una bona eina per a adquirir sobretot procediments i actituds, que són (enfront de la tradicional adquisició de conceptes) la nova forma d’enfocar les adquisicions del nen durant l'etapa d'Educació Infantil. Respecte als procediments, l'ordinador és un excel·lent provocador de situacions en el que és necessari que el nen utilitzi estratègies d’exploració, tempteig i selecció, sense oblidar d’important paper que en aquesta activitat mental tenen:\n-L'exercici de la memòria\n-La percepció i discriminació.\nHem de destacar la incidència de l'ordinador en el desenvolupament de la memòria i altres capacitats cognitives.\nTambé s’educa en el treball en grup mitjançant les webquest.


Miguel Durán i Mario Molla brillen a Castelló - Diari de Terrassa\nMiguel Durán i Mario Molla brillen a Castelló\n06.12.2020 | 19:52\nEl nedador del CN Terrassa Miguel Durán, s'ha proclamat guanyador de la prova dels 400 metres lliure en el Trofeu Internacional Castalia, que s'ha disputat aquest cap de setmana a Castelló. Aquesta prova del calendari FINA suposava la primera oportunitat per als nedadors espanyols d'obtenir les mínimes olímpiques per als Jocs de Tòquio de l'any vinent. Duran no ha fet la mínima olímpica, però ha estat el millor en aquesta prova en la que ha signat un temps de 3'52"45. També ha nedat la final dels 200 lliure, prova en la qual ha finalitzat cinquè amb una marca de 1'49"90. Durán ha competit a Castelló com a membre de la selecció espanyola.\nRepresentant el CN Terrassa, també ha competit Mario Molla en quatre proves. En la primera jornada, Molla va proclamar-se guanyador en els 100 papallona amb un temps de 53"69, compartint el triomf amb Alberto Lozano. En els 50 metres lliure ha ocupat la tercera posició a la final amb un temps de 22"92. En la segona jornada, Molla ha estat segon de la final dels 50 metres papallona amb una marca de 24"23. I en la final dels 100 ha estat sisè amb 50"11.\nTambé cal destacar el paper del terrassenc Albert Puig, ara a les files del CE Mediterrani. Puig, que recentment ha tornat a la competició després d'una greu lesió, ha obtingut la medalla de plata en la prova dels 50 metres esquena amb una marca de 26"07. En els 50 lliure ha nedat la final i ha finalitzat vuitè amb 23"63,


El tercera línia Santi Noval reforça el CN Poble Nou |\n28 agost 2018 RugbyCat 0 Comment CN Poble Nou, Divisio honor b, Mercato DHB, Santi Noval\nEl flanker de 24 anys s’ha format al Gijón RC i la passada temporada va militar al Ciencias\nFotografia de Claudio Argüelles\nNou tercera per als barcelonins\nEl CN Poble Nou s’ha reforçat la darrera setmana amb l’arribada del tercera línia Santi Noval. De 24 anys, 1,80m d’alçada i 94kg de pes, l’asturià va començar a jugar als 16 anys al Gijón RC (club de procedència del capità dels Enginyers Gabriel Liñero), i la temporada passada va militar al Ciencias Rugby de Sevilla.\nMalgrat jugar pocs minuts amb el primer equip andalús, Noval va entrenar i aprendre en un dels millors equips de la Divisió d’Honor “B”, ja que el Ciencias va quedar-se a les portes de l’ascens a la Liga Heineken (perdent la repesca davant l’Hernani).\nNoval, en un partit de lliga a l’abril de 2017. Foto Claudio Argüelles\nLa temporada anterior de jugar a la capital andalusa, Santi Noval va guanyar la copa de la Liga AON (la competició dels equips de Castella i Lleó, Astúries i Cantàbria) amb el Gijón i va ser guardonat com a millor jugador asturià de la competició.\n← Marco Mason, un “15” sud-africà per a la Santboiana\nMercato Divisió d’Honor, setmana 14: tot a punt per a l’inici de lliga →


Miriam Reyes: «Cal dissenyar un món que estigui preparat per als nens amb autisme» - Diari de Girona\nMiriam Reyes · Premi Princesa de Girona social 2017\nMiriam Reyes: «Cal dissenyar un món que estigui preparat per als nens amb autisme»\nl.f.g. 29.06.2017 | 09:07\nMiriam Reyes: «Cal dissenyar un món que estigui preparat per als nens amb autisme» aniol resclosa\nMiriam Reyes és la fundadora de l'ONG Aprendices Visuales, que té com a objectiu oferir als infants amb autisme les eines necessàries per poder desenvolupar al màxim tot el seu potencial.\nVa estudiar Arquitectura, però va acabar fundant una ONG per a nens amb autisme.\nJo sempre dic que vaig canviar el disseny d'edificis pel disseny de contes i aplicacions interactives. Tinc un cosí petit, en José, a qui van diagnosticar autisme. I els experts ens van dir que aquests nens són «aprenents visuals», és a dir, necessiten imatges i pictogrames per aprendre millor. Vaig començar a fer alguns dissenys per a en José, i el que més va funcionar va ser el dels «calçotets d'en José»; per quan necessitava aprendre com anar sol al lavabo. El vam penjar a Internet i van començar a accedir-hi famílies i professionals tot el món per agrair-nos-ho, perquè no hi havia gaire material gràfic disponible. A partir d'allà vaig decidir fundar l'ONG.\nQuè fan, actualment, des d'Aprendices Visuales?\nCal dissenyar un món preparat per als nens amb autisme. Per això, una de les nostres línies són els contes i aplicacions interactives perquè puguin aprendre coses bàsiques com l'autonomia o les emocions, però també oferir-los entreteniment i diversió. També tenim una acadèmia en línia de formació per a famílies i professionals. Finalment, tenim una tercera línia d'actuació que és la sensibilització.\nQuè podem aprendre, dels nens amb autisme?\nQue cada nen és únic i diferent, i que encara que tots tinguin autisme i tinguin algunes característiques comunes, com les dificultats en la comunicació o les relacions socials, hem d'aprendre a veure el nen amb la seva personalitat, la seva forma de ser, les seves dificultats? i oferir-li totes les eines concretes que necessiti per a desenvolupar-se.\nFunadació Princesa de Girona


Vols anar al circ de franc i en família? Sortegem invitacions per 'Um belo dia'\nVols anar al circ de franc i en família? Sortegem invitacions per ‘Um belo dia’\nEl Centre Cultural Terrassa i el Petit Terrassa us convidem gratis i en família al darrer espectacle de la 4a Temporada BBVA de Circ. Sortegem una entrada familiar (per a quatre persones) per a l’espectacle Um belo dia que es farà al Centre Cultural Terrassa el diumenge 13 de desembre a les set de la tarda.\nUm belo dia és el primer espectacle de la Dulce Duca, una jove portuguesa que viu a Catalunya i que l’estrena a Terrassa, dins la 4a Temporada BBVA de Circ del Centre Cultural.La Dulce Duca domina la tècnica dels malabars de forma excepcional i us deixarà bocabadats amb el seu maneig de les maces i els objectes. Amb ell, fa sorprenents equilibris en una posada en escena íntima i propera, acompanyada d’un violinista.\nEl sorteig es farà entre els membres del Club Petit Terrassa. Si ja formes part, no cal que facis res més i si encara no estàs registrat, a què esperes? Fes-ho ara i optaràs a guanyar aquestes invitacions! A més, si ets membre del Club rebràs periòdicament les nostres newsletters amb tota la informació que et cal sobre les activitats familiars a Terrassa per tal que no te’n perdis ni una.\nEl sorteig es realitzarà entre tots els usuaris registrats al Club Petit Terrassa fins el dijous 10/12/2015 a les 12 del migdia. El guanyador es notificarà via mail i es publicarà als perfils del Petit Terrassa a les xarxes socials i haurà de notificar l’acceptació del premi per mail en el termini indicat. En cas contrari, el regal s’oferirà als membres del Club que resultin escollits com a guanyadors-reserva. Per gaudir de les localitats caldrà identificar-se amb el DNI a la taquilla del Centre Cultural.\nNewer PostPorta-coberts o porta-tovalló per decorar la taula de Nadal\nOlder PostGuanya una invitació familiar per a l’espectacle ‘Pastorets, cap a Betlem!’


La ILP per una ràdio i televisió públiques en valencià arriba a les 45.000 signatures - VilaWeb\nDimecres 02.07.2014 15:31\nLa iniciativa es troba a tan sols 5.000 signatures d'arribar a l'objectiu mínim per ser presentada a les Corts Valencianes\nLa Iniciativa Legislativa Popular (ILP) per una ràdio i una televisió públiques i en valencià ha aconseguit recollir 45.000 signatures en només dos mesos, segons que ha informat aquest dimecres la comissió promotora a través d'una nota de premsa. Els promotors afegeixen que valoren molt positivament la resposta que ha donat la ciutadania valenciana i assenyalen que evidencia la voluntat de la ciutadania de participar per 'posar en marxa uns mitjans de comunicació públics, capaços d'exportar la imatge dels valencians a l'exterior, font d'informació i d'entreteniment de qualitat, i que potencien l'ús del valencià com a llengua pròpia'.\nL'últim gruix de signatures s'ha recollit en un acte que ha tingut lloc aquesta mateixa setmana al Centre Instructiu Musical de Benimaclet, a València, on els fedataris han fet lliurament de centenars de plecs firmats.\nL'objectiu marcat pels mateixos promotors és el d'arribar a les 50.000 signatures necessàries per a superar l'exigència de la llei que permetrà dur la iniciativa ciutadana a les Corts Valencianes, on s'hauria de debatre posteriorment.\nLa comissió informa que al llarg del mes de juliol, els fedataris continuaran presents en multitud d'actes; el primer d'ells, el pròxim dissabte en la gala de lliurament dels Premis de la Cartellera Túria, que en la 23 edició se celebraran a l'Auditori Casa de Cultura de Burjassot.


Integrants de l'expedició ja són a Xile per a fer contactes per al 2020\nTOTES I TOTS SOM L'ANTÀRTIDA\nActivitats Abril Maig\nEl passat dia 3 d'abril, integrants de l'expedició van viatjar a Xile després que la Universitat Abat Oliba i el Parlament Europeu premiessin el nostre projecte. Aquest reconeixement està destinat a la divulgació de temes relacionats amb l'Antàrtida.\nDurant els propers dies, En Xavi Hernández, mestre de l'Escola, en Bruno Alonso, cap d'expedició i l'Alfredo Soto, coordinador de vinculació amb els mitjans de la Universitat de Magallanes, establiran contactes amb organitzacions de Punta Arenas. Visitaran el Centro de Investigacióin GAIA Antártica i establiran contacte amb científics per tractar sobre el canvi climàtic, el reciclatge, energia, fauna i flora. Així mateix, visitaran l'escola Villa las Estrellas per a començar a planificar la futura col·laboració.\nUns dies després, podran viatjar fins una base antàrtica xilena on, mentre es descarrega material, podran parlar amb els científics per a preguntar com funcionen aquest tipus d'instal·lacions. També veuran com es construeixen els "domos", una construcció típica d'aquella regió meridional.\nUna bona pressa de contacte amb el terreny que ens servirà per a seguir treballant aquesta temàtica i conscienciant-nos de la importància que té el continent blanc per al nostre planeta.\nDescobrim més sobre l'Antàrtida\nPatrocinador del projecte:


Hosting a Mollet del Vallès per pàgines web i botigues | ServeisTIC.cat\nHosting a Mollet del Vallès per pàgines web i botigues\nYou are here: ServeisTIC.cat > Hosting a Mollet del Vallès per pàgines web i botigues\nServei d’allotjament de pàgines a Mollet del Vallès. SEO amb adaptacions a les necessitats de cada usuari, suport, assistència i assessorament tècnic per posicionar les pàgines, i millorar-ne la seguretat.\nEls proveïdors de hosting de pàgines, habitualment limiten els serveis a dues opcions molt diferents;\n1. Es tracta d’un servei 100% administrat, el client hi port fer algunes actualitzacions, tot i que el més normal és que no se’n faci càrrec, i quan necessita qualsevol actualització, el més normal és que la transmeti a l’administrador del servei per tal que la faci.\n2. A l’altre extrem, els proveïdors d’allotjament ofereixen un servei basat al 100% en el desplegament tecnològic. En aquest tipus de hosting el client contracta els serveis l’allotjament de pàgines per Internet, i pot (en realitat s’ha d’)administrar ell tots els serveis del seu allotjament web. Aquesta és una opció molt més ràpida i pràctica per aplicar qualsevol modificació als serveis de hosting de pàgines contractats, sempre i quan el client tingui els coneixements tècnics indispensables per tal que els allotjaments i dominis funcionin correctament sense necessitar un assessorament tècnic extern que no està disponible, o bé amb molt poca ajuda de col·laboradors.\nCom és l’allotjament de pàgines web i botigues online que us proposa ServeisTic per la vostra empresa?\nEls plans de hosting de pàgines web i botigues online que es poden contractar a ServeisTic, van més enllà de les opcions més freqüents, perquè no només permeten els usuaris s’administrin tots els serveis contractats possibles, i si ho volen ens podem fer càrrec d’aplicar qualsevol modificació que requereixin, o bé explicar als usuaris que ho demanin com poden fer allò que els faci falta. Sempre i quan no resulti excessivament complicat pel seu nivell de coneixements tècnics. A més, en els plans de hosting de pàgines web i botigues online s’hi inclouen serveis de valor afegit, consistents en l‘adaptació del servei d’allotjament per incrementar les oportunitats d’èxit del projecte als cercadors, i la seguretat de la pàgina web o botiga virtual:\n1. A ServeisTic, el client disposa d‘àrea privada per administrar els serveis i productes que té a la seva disposició. Podent contractar, fer el pagament, gestionar les renovacions, donar de baixa, i en definitiva, administrar tot el relacionat amb el pla de hosting de pàgines web i botigues que hagi contractat, ja sigui per Internet, o per telèfon. Sense haver de demanar que un tècnic faci cap de les modificacions que habitualment es fan des de l’àrea privada. Però si prefereix que ens en fem càrrec, les adaptacions se li poden realitzar des del departament tècnic.\n2. Un altre dels aspectes que destaquen del servei de hosting que s’ofereix a ServeisTic, és la predisposició a ajudar els nostres clients, per tal que es puguin administrar els seus dominis. En cas que el nostre client prefereix gestionar directament els serveis del seu hosting, i sempre i quan prèviament tingui uns coneixements previs mínims, des del departament tècnic el podrem ajudar, explicant-li els diferents processos de les accions que vulgui realitzar. I en cas que faci falta, fins i tot li podrem facilitar aquesta formació des de seva pròpia pantalla, amb un programa d’escriptori remot.\n3. Tot i que la llibertat, i l’assistència tècnica són molt útils, el que fa que el servei de hosting de pàgines web, i botigues on-line de ServeisTic, esdevingui realment inusual, és la personalització de l’espai de hosting web, a les necessitats de posicionament i seguretat de les pàgines, o botigues dels usuaris. Aquestes adaptacions converteixen el servei de hosting de pàgines web en un servei SEO, perquè faciliten que la pàgina o botiga millori el posicionament als resultats dels cercadors. I, si el client ho sol·licita (i ens permet accedir a l’administració de la seva pàgina web o botiga, podrem estudiar els complements que hi han instal·lat, i proposar-li millores que no es poden realitzar des del servidor, sinó que s’han d’incorporar a la programació de la pàgina web o botiga.\nLa personalització del servei d’allotjament, s’implementa sobre les característiques inicials del hosting en que s’allotgen els dominis del client, i que són les següents:\n2. Antispam, antivirus, antirootkit; ClamAV, SpamAssassin, rkhunter, anàlisi en temps real, i escanejos complets diaris o setmanals de tot el sistema per detectar la presència de virus o malware.\n3. Filtre de missatges entrants i sortints amb SPF, DKIM i DMARC, a cadascun dels dominis, per rebre i enviar només missatges procedents de l’emissor declarat a les capçaleres. Utilització de sistemes de filtrat de correus per garantir l‘autenticitat dels remitents dels missatges de correu (tant enviats com rebuts), amb protocols SPF, DKIM, DMARC per evitar enviar correus de suplantació d’identitat.\n4. Certificació periòdica de reenviaments de correu fraudulents, per evitar que correus amb contingut confidencial (generalment factures, pressupostos…) siguin reenviats a persones diferents dels destinataris, per utilitzar-los de manera fraudulenta.\n5. Còpies de seguretat programades set durant la darrera setmana, cada 15 dies, i els darrers tres mesos.\n6. Certificat de seguretat SSL, si el client ho vol, li instal·lem. Per fer-ho caldrà que ens faciliti l’accés a l’administració. Inclou l’activació del servei SSL, i del filtre HSTS.\n7. A ServeisTic considerem que la millor opció és el panell de control CWP. Si el client prefereix un altre panell de control, només cal que ho indiqui, i se li facilitarà la informació corresponent a la personalització.\n8. Diàriament es revisen els correus que han quedat retinguts al servidor per diversos motius; (adreces errònies, o bé incidències de comunicació). Si es detecta correus retinguts, s’estudien els motius i es notifica al client, indicant-li la causa per tal que pugui reenviar els missatges, o contactar amb el destinatari per demanar-li que li faciliti una bústia activa, o bé permetre’ns contactar amb el destinatari per esbrinar els motius i solucionar la incidència.\n10. CDN (Xarxes d’entrega de continguts) inclosa als serveis d‘allotjament, per aconseguir que la web o botiga del projecte es carregui amb més agilitat des de tot el món.\nComplements al hosting de pàgines web a Mollet del Vallès:\nAdministració de servidors dedicats i VPS a Mollet del Vallès:\nEn alguns casos el client pot necessitar hosting per molts dominis, de vegades es tracta de dominis d’una mateixa empresa o titular, i altres vegades són de clients del nostre client per aquells als que gestiona el servei d’allotjament. Tenim el servei d’administració de servidors dedicats i VPS, es tracta d’un servei personalitzat i complet des del primer moment, que inclou el manteniment i les actualitzacions posteriors, el control de correus retinguts, i els escanejos amb antivirus, antimalware, i el corresponent filtre antispam dels servidors, als que d’acord amb les polítiques aplicades per ServeisTic, tant pot gestionar-lo el client, com demanar-nos que siguem nosaltres qui li faci les modificacions requerides, podent-nos fer càrrec indistintament de donar d’alta nous serveis, incorporar nous dominis al servidor, o adreces de correu.\nManteniment de pàgines web WordPress a Mollet del Vallès:\nUna altra de les tasques que podem realitzar per als nostres usuaris consisteix en mantenir la programació de pàgines web WordPress, per evitar que quedin obsoletes, i siguin víctimes d’activitats poc ètiques, aquest tipus de pràctiques poden consistir en enviar spam utilitzant la pàgina web afectada, però també poden ser molt pitjors.\nPosicionament de pàgines web i botigues online a Mollet del Vallès:\nDes de 2005 estem treballant amb SEO i posicionament optimitzant pàgines web i botigues online. Per aquest motiu, si, li podem preparar una anàlisi gratuïta de la seva pàgina o botiga on-line. En funció del que es trobi, li proposarem les opcions més apropiades per millorar el posicionament. Amb els resultats i la nostra proposta, si ho vol fer, el client podrà decidir si prefereix que li fem aquestes tasques, o bé si considera més oportú que les faci el seu col·laborador de confiança. En cas que sigui el col·laborador qui apliqui les millores, quedarem a la seva disposició per facilitar-li els aclariments que li calguin.\nRegistrar dominis a Mollet del Vallès:\nServei de registre de dominis amb panell de control per registrar i gestionar les dades dels dominis amb total llibertat. En cas de qualsevol incidència, pot trucar-nos, o bé enviar-nos un formulari, i l’ajudem per tal que pugui registrar els seus dominis i utilitzar-los. Però si es vol oblidar del procés, i que ens en fem càrrec, només ens ha de trucar, ens indiqui en quins registres té interès, qui n’ha de ser el titular, i els hi registrem.\nAllotjament de pàgines web a Mollet del Vallès:\nEl servei que oferim al client però es potencia amb altres serveis de gran valor afegit. A ServeisTic són especialment rellevants també els paquets d’hospedatge, que igualment permeten una administració completa dels serveis. tots els hostings inclouen un complement molt interessant, aquest valor afegit es basa en adaptar el seu pla de hosting per adequar-lo a la programació de la seva pàgina web o botiga per optimitzar-la per cercadors. La personalització dels espais d’allotjament, entre altres consisteix en l’activació de certificats SSL per utilitzar HTTPS a les pàgines web, SPF, DKIM i DMARC així es garanteix que els missatges de correu són legítims, també compressió de fitxers i imatges per millorar la càrrega de les pantalles


La Justícia investiga la corrupció a Girona en l'època de 'l'alcalde' Puigdemont\nOperació contra el desviament de fons d'Agissa\nJosé Grinda, fiscal del 3%, també s'encarrega de l'afer, que hi està relacionat\nLa Fiscalia Anticorrupció ha assumit la investigació sobre les suposades irregularitats de l'empresa Aigües de Girona, Salt i Sarrià de Ter (Agissa), un cas que instrueix el Jutjat número 2 de Girona. La Cadena SER ha avançat que José Grinda, un dels fiscals del cas del 3%, s'encarregarà també de l'afer d'Agissa, que hi està relacionat. De fet, un informe de l'Agència Tributària vinculava Agissa amb AMR Publicitat i Concerts Studio, empreses que estan sent investigades en el cas del 3%.\nLa justícia té en el seu punt de mira l'exconseller delegat d'Agissa Narcís Piferrer i l'actual directiu Xavier Ballell per un delicte d'apropiació indeguda suposadament comès amb l'enriquiment de Girona SA, soci privat de la societat mixta Agissa, en perjudici la part publica. L'Agència Tributària va xifrar en 400.000 euros la facturació "totalment arbitrària" a Agissa.\nLa CUP, que ha denunciat l'ús d'enginyeria comptable, ha demanat a l'alcaldessa de Girona, Marta Madrenas, que aparti el conseller delegat d'Agissa i estudiï la remunicipalització de l'aigua.\nLa SER especifica que els fiscals busquen irregularitats amb relació als partits que han governat la ciutat els darrers anys, CiU i el PSC. A més, destaca que l'informe de l'Agència Tributària apunta a la relació d'AMR Publicitat, Girona SA i Convergència i Unió.